cyanic-selkie/wikianc huggingface dataset:
বাংলা হরফ
বাংলা হরফ বলতে বাংলা লিপিতে লেখা বা মুদ্রিত বিষয়বস্তু তথা টেক্সটে লিখনের যেসব দৃশ্যমান মৌলিক উপাদানগুলি বিদ্যমান, তাদেরকে বোঝায়। বাংলা হরফের মধ্যে বাংলা লিপির স্বরবর্ণ ও ব্যঞ্জনবর্ণগুলি ছাড়াও আরও আছে বিভিন্ন সংখ্যাচিহ্ন, যতিচিহ্ন, বন্ধনী, গাণিতিক অপারেশনের চিহ্নাদি, বিশেষ নির্দেশক চিহ্ন, তারাচিহ্ন, ইত্যাদি। বাংলা টেক্সটে ব্যবহৃত এগুলির প্রতিটিই একেকটি বাংলা হরফ। মুদ্রণশিল্পের আবির্ভাবের আগে হরফগুলি হাতে লেখা হত। মুদ্রণশিল্পের আবির্ভাবের পরে এগুলি ছাপাখানাতে যান্ত্রিক পদ্ধতিতে ছাপা হওয়া শুরু হয়। টাইপরাইটারের আবির্ভাবের পর এগুলি ছাপাখানার বাইরে ব্যক্তিগত ব্যবহারকারীরাও ছাপাতে শুরু করেন। টাইপরাইটার বা ছাপাখানায় মুদ্রিত বাংলা হরফকে বাংলা মুদ্রাক্ষর বলা হয়। বিংশ শতাব্দীর শেষভাগে এসে ডেস্কটপ কম্পিউটারভিত্তিক প্রকাশনাতে ডিজিটাল উপায়ে বাংলা হরফ ছাপানোর প্রযুক্তি ব্যবহার করা শুরু হয়।
প্রাক-মুদ্রণ যুগে বাংলা হরফ
ছাপাখানা আসার আগে বাংলা হাতে লেখা হত। স্বাভাবিকভাবেই তখন বাংলা হরফের কোন সার্বজনীন রূপ ছিল না। তা স্বত্ত্বেও সে সময় বাংলা লিপি লেখার কিছু ন্যূনতম নিয়মকানুন গড়ে উঠেছিল। পুরাতন বাংলা পুঁথি-পত্র ও দলিল-দস্তাবেজে এগুলির উদাহরণ মেলে। এগুলির উপর ভিত্তি করেই বাংলা ছাপাখানার প্রাথমিক যুগের হরফগুলি প্রস্তুত করা হয়। তাই এগুলির ঐতিহাসিক গুরুত্ব আছে।
এসময় বাংলা হরফগুলির উপর মাত্রা অর্থাৎ একটি আনুভূমিক রেখা দেয়া হত। অর্থাৎ ছাপাখানা আসার আগেই বাংলাতে দেবনাগরী হরফের মত মাত্রা দেবার প্রচলন ছিল। কিন্তু ওড়িয়া, গুজরাতি, ইত্যাদি ভারতীয় লিপিতে মাত্রা ছিল না। বাংলা হরফে মাত্রার পরিমাণ দেবনাগরী হরফের তুলনায় অনেক কম। খ, শ, ণ, প, ইত্যাদি বাংলা হরফে মাত্রার পরিমাণ খুব কম। দেখা গেছে প্রাক-মুদ্রণ যুগে কোন্‌ বাংলা হরফে কী রকম মাত্রা হবে, সেই নিয়মনীতিগুলিই আজও বাংলা হরফে প্রচলিত। বাংলা হরফের একেবারে প্রাথমিক পর্যায়ের কিছু স্বতন্ত্র জ্যামিতিক বৈশিষ্ট্য এই প্রাক-মুদ্রণ যুগেই নির্দিষ্ট হয়ে গিয়েছিল। এগুলির মধ্যে নিচেরগুলি উল্লেখযোগ্য উপরের সবগুলিই বাংলা হরফকে নিজস্ব জ্যামিতিক বৈশিষ্ট্য প্রদান করেছে এবং অন্যান্য লিপি থেকে আলাদা করেছে।
এসময়কার বাংলা হরফে আরও কিছু বৈশিষ্ট্য ছিল, যেগুলি বর্তমান বাংলা হরফে অনুপস্থিত। যেমন -
এ সময় বাংলা ছাপা বইও বের হয়েছে। এগুলিতে বইয়ের একটি পাতা প্রথমে হাতে লেখা হত। তারপর সেই পুরো পাতার একটি প্রতিলিপি কাঠে বা ধাতুতে খোদাই করে নেওয়া হত। শেষে এই কাঠ বা ধাতুর ফলকে কালি লাগিয়ে একই পাতার অনেক কপি ছাপানো হত। একই লোকের হাতের লেখাতে যে বৈচিত্র্য থাকতে পারে, সেগুলি এই ছাপায় শুধরানো যেত না।
বাংলা মুদ্রণের প্রথম অর্ধশতাব্দী
১৭৭৮ সালে নাথানিয়েল ব্রাসি হালেদের লেখা A Grammar of the Bengal Language প্রকাশনার মাধ্যমে বাংলা মুদ্রণশিল্পের জন্ম হয়। বইটি ইংরেজি ভাষাতে লেখা হলেও এতে বাংলা বর্ণপরিচয় ও বাংলা লেখার নিদর্শন সবই বাংলা মুদ্রাক্ষরে ছাপা হয়। এই মুদ্রণে প্রথমবারের মত "বিচল হরফ" (movable type) প্রযুক্তি ব্যবহার করা হয়। এই কৌশলে প্রতিটি হরফের জন্য আলাদা একটি ব্লক থাকে, যে ব্লকটিকে ইচ্ছামত নড়ানো ও বসানো যায়। জার্মানির ইয়োহানেস গুটেনবের্গ ছিলেন এই প্রযুক্তির উদ্ভাবক। বাংলা মুদ্রণে হালেদের বইতে চার্লস উইলকিন্স এবং তার সহকারী পঞ্চানন কর্মকার এই প্রযুক্তি প্রথমবারের মত প্রয়োগ করেন। ধাতুর ব্লকে ঢালাই করা একই আকৃতি একই হরফের জন্য একাধিক পাতাতে ব্যবহার করা যায় বলে বাংলা ছাপা হরফে একটা স্থায়ী, বৈষম্যহীন রূপ এসেছিল। তবে এই প্রথম দিককার হরফগুলি খুব সুদৃশ্য ও পরিণত ছিল না। ইংরেজির তুলনায় বাংলা হরফের আকার ছিল বেশ বড়। ইউরোপে এর প্রায় তিনশ' বছর আগেই বিচল হরফে ছাপার প্রযুক্তি শুরু হয়ে গেলেও বাংলাতে এটি ছিল একেবারেই নতুন একটি ঘটনা। চার্লস উইলকিন্স ও তার সহকারী পঞ্চানন কর্মকার সম্ভবত এ বিষয়ে অভিজ্ঞ কারিগর ছিলেন না।
১৮০০ সালে শ্রীরামপুরে ব্যাপটিস্ট মিশন প্রেস প্রতিষ্ঠিত হয়। এখানে উইলিয়াম কেরি ও উইলিয়াম ওয়ার্ড ছিলেন ছাপখান বিশেষজ্ঞ। তারা সেখানে পঞ্চানন কর্মকারের চাকরির ব্যবস্থা করেন। এদের মিলিত প্রচেষ্টায় বাংলা হরফের চেহারার উন্নতি হতে থাকে। ১৯শ শতকের তৃতীয় দশকেই বাংলা ছাপার চেহারা অনেকখানি পাল্টে যায়। ১৮৩১ সালে ভিনসেন্ট ফিগিন্স সম্ভবত প্রথম বাণিজ্যিকভাবে বিক্রির জন্য বাংলা হরফ তৈরি করেছিলেন।
এসময়কার বাংলা হরফের বৈশিষ্ট্যগুলি এরকম:
বিদ্যাসাগরীয় পর্ব
বিদ্যাসাগর বাংলা হরফের স্বচ্ছতা ও সমতা বিধানের জন্যও বেশ কিছু পদক্ষেপ নিয়েছিলেন:
কিন্তু বিদ্যাসাগরের সংস্কারগুলি সম্পূর্ণ সঙ্গতিপূর্ণ ছিল না। অনেকগুলি অস্বচ্ছ যুক্তব্যঞ্জনের চিহ্ন অস্বচ্ছই থেকে গিয়েছিল। যেমন - তু ত-এর নিচে উ-কার দিয়ে লেখা হলেও ন্তু, স্তু যুক্তাক্ষরগুলিতে পুরনো অস্বচ্ছ রূপটিই থেকে গেল।
ইংরেজি বিচল হরফগুলি একটি ডালায় দুই খোপে নির্দিষ্ট নিয়ম অনুযায়ী সাজানো থাকত। কিন্তু বাংলায় এ নিয়ে তেমন কোন চিন্তা হয় নি। বিদ্যাসাগরই প্রথম বাংলা হরফের জন্য ডালার একটি নকশা এবং কোন হরফের পর কোন হরফ বসবে তার নিয়ম স্থির করে দেন। তার এই নকশাই ক্রমে সমস্ত বিচল হরফ ব্যবহারকারী বাংলা ছাপাখানাতে গৃহীত হয়। বাংলা মুদ্রণশিল্পে প্রতিষ্ঠিত হয় সমতা।
বিদ্যাসাগর বাংলা মুদ্রণশিল্পকে গভীরভাবে প্রভাবিত করেছিলেন। মূলত তার বেঁধে দেয়া নিয়মনীতি অনুসারেই পরবর্তী একশো বছর, বিংশ শতাব্দীর প্রথমার্ধ পর্যন্ত বাংলা হরফ মুদ্রিত হয়।
সময়ের সাথে বিদ্যাসাগরীয় হরফের সামান্য কিছু পরিমার্জনের চেষ্টাও করা হয়েছে। বিদ্যাসাগর নিজে বর্ণপরিচয়-এর ৬০তম সংস্করণ থেকে শব্দের শেষে অন্তর্নিহিত ও উচ্চারণযুক্ত ব্যঞ্জন, যেমন- "বিগত", "কত" শব্দের শেষের ত-টা, যেন ৎ-এর মত উচ্চারণ না হয়, সেজন্য এগুলির উপর তারাচিহ্ন দেয়া প্রবর্তন করেন। বিংশ শতাব্দীতে অনেক লেখক একই কাজে ঊর্ধ্বকমা (') ব্যবহার করেছেন, যেমন- একশ', ইত্যাদি। তবে এই সংস্কারটি সর্বজনগৃহীত হয়নি।
রবীন্দ্রনাথ ঠাকুর বিদ্যাসাগরী হরফের দুই ধরনের এ-কার (মাত্রাছাড়া ও মাত্রাসহ) দুইটি ভিন্ন কাজে লাগানোর চেষ্টা করেন। তিনি শব্দের শুরুর মাত্রাযুক্র এ-কার দিয়ে "অ্যা" ধ্বনি বুঝিয়ে ছাপানো শুরু করেন। তবে বিশ্বভারতী ছাড়া অন্য বেশির ভাগ প্রকাশকই এই রীতিটি গ্রহণ করেনি।
লাইনোটাইপ পর্ব
ইউরোপে ১৯শ শতকের শেষ দিকে লাইনোটাইপ মেশিনে ছাপানোর চল হয়। ১৯৩০-এর দশকে বাংলা হরফও লাইনো মেশিনে ছাপানোর চিন্তাভাবনা শুরু হয়। লাইনোটাইপ মেশিনে ছাপানোর অনেক সুবিধা থাকলেও এর একটি অসুবিধা ছিল এতে আড়াইশো-র মত চিহ্ন রাখার ব্যবস্থা ছিল। কিন্তু বিদ্যাসাগরীয় পদ্ধতিতে হরফের সংখ্যা ছিল বিশাল। "করণ টাইপ" নামের এক পদ্ধতিতে এর সংখ্যা কমলেও তার পরেও সব মিলিয়ে প্রায় ৬০০-র মত হরফের ব্লক প্রয়োজন হত। আনন্দবাজার প্রকাশনা সংস্থার সুরেশচন্দ্র মজুমদার রাজশেখর বসুর পরামর্শে বাংলা হরফের বিরাট আকারের সংস্কার সাধন করেন। তিনি স্বরবর্ণের কার-চিহ্নগুলি সকল ক্ষেত্রে একই আকারের রাখার ব্যবস্থা করলেন এবং এগুলি ব্যঞ্জন বা যুক্তব্যঞ্জনের নিচে বা উপরে না বসিয়ে সামান্য ডানে বা বামে সরিয়ে আলাদা অক্ষর হিসেবে ছাপার ব্যবস্থা করলেন। এছাড়াও তিনি অনেক যুক্তব্যঞ্জনের একই উপাদান ব্যঞ্জনাক্ষরের সাধারণ আদল আলাদা করে সেটির হরফ বানালেন, ফলে যুক্তব্যঞ্জন ছাপানোতেও হরফের সংখ্যার অনেক সাশ্রয় হল। শেষ পর্যন্ত সুরেশচন্দ্র বাংলা হরফের সংখ্যাকে চাবির ডালায় ১২৪টি এবং বিবিধ আরও ৫০টিতে নামিয়ে আনতে পেরেছিলেন।
অফসেট মুদ্রণ ও লাইনোটাইপ বেঙ্গলি
thumb|300px|right|লাইনোটাইপ বেঙ্গলি নামের মুদ্রাক্ষর-ছাঁদে মুদ্রিত [[আনন্দবাজার পত্রিকা]] ১৯৭০-এর দশকে পশ্চিমা বিশ্বে অফসেট লিথোগ্রাফি প্রক্রিয়ায় মুদ্রণ জনপ্রিয় হয়ে ওঠে, এবং এর সূত্র ধরে ফটোটাইপসেটিং নামক হরফ বসানোর প্রক্রিয়াটি ব্যবহৃত হতে শুরু করে। এই প্রক্রিয়াতে ফটোটাইপসেটার নামের একটি যন্ত্রের মাধ্যমে আলোকচিত্র-কাগজে হরফের সারি ছাপানো হয়, যা পরবর্তীতে অফসেট মুদ্রণ প্রক্রিয়াতে ব্যবহার করা হয়।
১৯৭০-এর দশকে শেষের দিকে আনন্দবাজার পত্রিকা যুক্তরাজ্যে অবস্থিত লাইনোটাইপ-পল লিমিটেড নামের সংস্থাকে ফটোটাইপসেটিং প্রক্রিয়াতে ব্যবহারের জন্য একটি নতুন বাংলা মুদ্রাক্ষর-ছাঁদ (typeface) তৈরি করার অর্ডার দেয়। লাইনোটাইপ-পল লিমিটেডের অ-লাতিন লিখনপদ্ধতিসমূহের মুদ্রাক্ষরশৈলী (Non-Latin typography) বিভাগের প্রধান ফিওনা রস, লন্ডন বিশ্ববিদ্যালয়ের স্কুল অফ ওরিয়েন্টাল অ্যান্ড আফ্রিকান স্টাডিজ থেকে আগত ডক্টর তারাপদ মুখোপাধ্যায় এবং মুদ্রাক্ষর-নকশাবিদ টিম হলোওয়েকে নিয়ে গঠিত দল ১৯৭৮ সালে এই নতুন মুদ্রাক্ষর-ছাঁদ তৈরিতে হাত দেন। এই লক্ষ্যে ফিওনা রস ব্রিটিশ লাইব্রেরিতে সংরক্ষিত ইন্ডিয়া অফিস সংরক্ষণশালা থেকে বহু বাংলা পাণ্ডূলিপি সংগ্রহ করে সেগুলি বিশ্লেষণ করেন; তারাপদ মুখোপাধ্যায় এ কাজে তার পরামর্শদাতা ছিলেন। রসের বিশ্লেষণের উপর ভিত্তি করে নকশাবিদ হলোওয়ে নতুন ছাঁদটি নকশা করেন। এই ছাঁদটি ছিল সম্পূর্ণ নতুন। লাইনোটাইপ বা অন্য কোন কোম্পানির দ্বারা অতীতে ব্যবহৃত কোন হট মেটাল বা তপ্তধাতু হরফের ছাঁদকেই এই নকশাতে মডেল হিসেবে গ্রহণ করা হয়নি। ছাঁদটির নাম দেওয়া হয় লাইনোটাইপ বেঙ্গলি (Linotype Bengali)।
বর্তমানে বাংলাদেশ ও পশ্চিমবঙ্গে বাংলা ছাপা অক্ষরের সুদর্শন যে রূপটি সংবাদপত্র, বইপত্র, বিজ্ঞাপন, সাইনবোর্ড, গণমাধ্যম, মাল্টিমিডিয়াসহ সর্বত্র দেখতে পাওয়া যায়, তা আসলে ৭০-এর দশকে সৃষ্ট এই লাইনোটাইপ বেঙ্গলিরই কোনও না কোন রূপ।
ছাঁদটি শুরুতে লাইনোটাইপ সিআরট্রনিক মেশিনের জন্য তৈরি করা হয়েছিল। তবে আনন্দবাজার পত্রিকা ১৯৮১ সাল থেকে যখন লাইনোটাইপ বেঙ্গলি মুদ্রাক্ষর-ছাঁদে তাদের পত্রিকা প্রকাশ করা শুরু করে, তখন তারা লাইনোট্রন ২০২ নামের মেশিন ব্যবহার করেছিল। ছাঁদটি বাংলাভাষী অঞ্চলে এবিপি টাইপফেস তথা আনন্দবাজার পত্রিকা টাইপফেস নামে পরিচিতি লাভ করে। তখন থেকে আজ অবধি আনন্দবাজার পত্রিকা এবং আনন্দবাজার গ্রুপের সমস্ত প্রকাশনা এই লাইনোটাইপ বেঙ্গলি মুদ্রাক্ষর-ছাঁদেই ছাপা হয়ে আসছে। এমনকি অধুনা পত্রিকাটির অনলাইন সংস্করণেও বিটস্ট্রিম ফন্ট প্লেয়ার নামের ফন্ট-রেন্ডারিং প্রোগ্রামে লাইনোটাইপ বেঙ্গলিকে তিনটি ফন্ট ফাইলে রেখে ব্যবহার করা হয়েছে।
ইউনিকোড বাংলা
১৯৯১ খ্রিষ্টাব্দের অক্টোবর মাসে ইউনিকোড স্ট্যান্ডার্ডে বাংলা লিপিকে যোগ করা হয়। ইউনিকোডে বাংলা লিপির অবস্থান U+0980 থেকে U+09FF পর্যন্ত।
বাংলা মুদ্রিত হরফের জ্যামিতিক গড়ন
প্রতিটি মুদ্রিত বাংলা হরফ একটি অদৃশ্য চতুর্ভুজের মধ্যে বসানো থাকে। হরফের এই অদৃশ্য নকশাতে অনুভূমিক বরাবর প্রসারিত বেশ কিছু রেখা বাংলা হরফের জ্যামিতিক বৈশিষ্ট্য নির্ধারণ করেছে।
মাত্রা বরাবর যে রেখাটি চলে গেছে, যা থেকে বেশিরভাগ হরফ ঝুলে থাকে বলে মনে হয়, তাকে মাত্রারেখা (headline) বলে। বেশির ভাগ হরফের নিচ যেখানে ঠেকে যায়, সেই বরাবর কল্পিত অনুভূমিক রেখাটিকে ভূমিরেখা (baseline) বলে। রোমান হরফগুলির মূল অংশ সর্বদা একটি অদৃশ্য ভূমিরেখার উপর দাঁড়িয়ে থাকে। অন্যদিকে বাংলা হরফগুলি মাত্রা নামের একটি দৃশ্যমান রেখা থেকে নিচে ঝুলে থাকে। ফিওনা রস তাই বাংলা হরফের ভূমিরেখাকে Notional baseline তথা "ধারণাগত ভূমিরেখা" আখ্যা দিয়েছেন। মাত্রারেখা থেকে ভূমিরেখার ব্যবধানকে হরফের মূল উচ্চতা (base height) বলে।
মাত্রারেখার কিছু উপরে আরেকটি অনুভূমিক রেখা কল্পনা করা যায়, যাতে ই-কার, ঈ-কার, ঐ-কার, রেফ ইত্যাদির মাথা গিয়ে ছুঁয়েছে; এটিকে শিরোরেখা (topline) বলে। একইভাবে ভূমিরেখার খানিকটা নিচে আরেকটি অনুভূমিক রেখা কল্পনা করা যায়, যেখানে উ-কার, ঊ-কার, ঋ-কার, ইত্যাদির নিচের প্রান্ত গিয়ে ঠেকেছে; একে পাদরেখা (dropline) বলে। পাদরেখা থেকে শিরোরেখার ব্যবধানকে হরফের উচ্চতা (letter height) হিসেবে ধরা যায়।
মাত্রারেখার খানিকটা নিচে আরেকটি রেখা কল্পনা করা যায়, যেখানে বহু হরফের অংশবিশেষ দিক পরিবর্তন করে; একে মধ্যরেখা (meanline) বলে।
প্রতিটি হরফ যে অদৃশ্য চতুর্ভুজাকৃতি স্থানে বসে, তার দু'পাশে খানিকটা খালি জায়গা থাকে, একে পার্শ্বস্থান (Sidebearing) বলে। দুপাশের পার্শ্বস্থান বাদ দিলে হরফের মূল প্রস্থ পাওয়া যায়। আর পাশাপাশি দুইটি হরফের প্রতিটির পার্শ্বস্থান যোগ করলে পাওয়া যায় ঐ দুই হরফের মধ্যে ফাঁক।
হরিহর নদী
হরিহর নদী বাংলাদেশের দক্ষিণ-পশ্চিমাঞ্চলের যশোর জেলার একটি নদী।  নদীটির দৈর্ঘ্য ৩৬ কিলোমিটার, গড় প্রস্থ ১৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হরিহর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৭।
প্রবাহ
হরিহর নদীটি যশোর জেলার মণিরামপুর উপজেলার রুহিতা ইউনিয়ন এলাকায় প্রবহমান কপোতাক্ষ নদ হতে উৎপত্তি লাভ করেছে। কিন্তু বর্তমানে এর উৎসমুখ বন্ধ হয়ে যাওয়ায় নদীটি কাশিমনগর ইউনিয়নের একটি নিম্নভূমি থেকে উৎপত্তি লাভ করেছে বলে মনে হয়। এই নদীর জলধারা একই জেলার মণিরামপুর ও কেশবপুর উপজেলার মধ্য দিয়ে প্রবাহিত হয়ে হাপরখালী নদীতে নিপতিত হয়েছে। নদীটির বেশ কিছু অংশে এখন তেমন পানি থাকে না। কোথাও নদীটি ক্ষীণ প্রবাহপথে পরিণত হয়েছে। নদীটি জোয়ার ভাটার প্রভাবে প্রভাবিত।
প্লাটিনাম (রঙ)
প্লাটিনাম হলো প্লাটিনাম নামের ধাতুর রঙের সদৃশ একটি রঙ বিশেষ যা দেখতে অনেকটা ফিকে ধূসরাভ-সাদা রঙের ধাতব সাদাটে আভার মতো।
গোবিন্দ গৌড়
গোবিন্দ গৌড় একজন ভারতীয় রাজনীতিবিদ। গৌড় উত্তর গোয়া জেলার প্রিয়ল আসন থেকে স্বতন্ত্র সদস্য হিসাবে গোয়া বিধানসভার সদস্য নির্বাচিত হয়েছেন। পূর্বে, তিনি ভারতীয় জাতীয় কংগ্রেসের সাথে যুক্ত ছিলেন এবং ২০০৭ সালের বিধানসভা নির্বাচনে মার্কাইম আসন থেকে হেরেছিলেন।  বর্তমানে তিনি মনোহর পরিকরের মন্ত্রীসভার শিল্প ও সংস্কৃতি, নাগরিক সরবরাহ এবং মূল্য নিয়ন্ত্রণ ও উপজাতি কল্যাণ মন্ত্রী।
প্লাটিনাম (রঙ)
ইংরেজিতে রঙের নাম হিসেবে প্লাটিনাম শব্দটির রেকর্ডকৃত প্রথম ব্যবহার হয় ১৯১৮ সালে।
মানব সংস্কৃতিতে প্লাটিনাম
পদক
ক্রেডিট কার্ড
সাহিত্য
বিবাহ
সংগীত
মণিপুর সংস্কৃতি বিশ্ববিদ্যালয়
মণিপুর সংস্কৃতি বিশ্ববিদ্যালয়ভারতের মণিপুরের ইম্ফালে অবস্থিত একটি সরকারি বিশ্ববিদ্যালয়। বিশ্ববিদ্যালয়টি মণিপুর রাজ্য সরকার দ্বারা প্রতিষ্ঠিত এবং স্বীকৃত একটি সরকারি বিশ্ববিদ্যালয়।
ইতিহাস
মণিপুর সংস্কৃতি বিশ্ববিদ্যালয় মণিপুর রাজ্য আইনসভার দ্য মণিপুর ইউনিভার্সিটি অব কালচার অ্যাক্ট, ২০১৫ এর মাধ্যমে প্রতিষ্ঠিত হয়েছিল। বিশ্ববিদ্যালয়টির মূল উদ্দেশ্য মণিপুরের মানুষের সাংস্কৃতিক বিষয়ে অধ্যয়নের মাধ্যমে রাজ্যের সমৃদ্ধ সাংস্কৃতিক ঐতিহ্যকে তুলে ধরা। বর্তমানে এটি ইম্পালের প্যালেস কম্পাউন্ডে অস্থায়ী ক্যাম্পাসে পাঠদান পরিচালনা করছে। শিক্ষার্থীদের প্রথম ব্যাচের ক্লাস ২০১৬ সালের শরৎকাল থেকে শুরু হয়েছে।
বিশ্ববিদ্যালয়টি মণিপুর রাজ্য সরকার, বিশ্ববিদ্যালয় মঞ্জুরি কমিশন (ভারত) এবং ভারত সরকারের দ্বারা স্বীকৃত।
চাণক অন্নপূর্ণা মন্দির
চাণক অন্নপূর্ণা মন্দির পশ্চিমবঙ্গের উত্তর ২৪ পরগনা জেলার ব্যারাকপুর-টিটাগড় অঞ্চলের একটি সুপ্রসিদ্ধ অন্নপূর্ণা মন্দির। ১৮৭৫ সালে প্রতিষ্ঠিত এই মন্দিরটির স্থাপত্য দক্ষিণেশ্বর কালীবাড়ির অনুরূপ হওয়ার লোকমুখে এটি দ্বিতীয় দক্ষিণেশ্বর নামে পরিচিত। এই মন্দিরের প্রতিষ্ঠাতা ছিলেন জগদম্বা দেবী। মন্দিরটি বঙ্গীয় স্থাপত্যশৈলীর নবরত্ন মন্দির ধারায় নির্মিত। ব্যারাকপুর-টিটাগড় অঞ্চলের প্রাচীন নাম চাণক; সেই সূত্রে এই মন্দিরটি চাণক মন্দির নামে পরিচিত।
ইতিহাস
মন্দিরের প্রতিষ্ঠাতা জগদম্বা দেবী ছিলেন দক্ষিণেশ্বর কালীবাড়ির প্রতিষ্ঠাতা রাণী রাসমণির কণিষ্ঠা কন্যা। মন্দিরের নিকটবর্তী প্রাচীন ঘাটটিতে জগদম্বা দেবী প্রথম এসেছিলেন ১৮৭১-৭২ সালে। জগদম্বা দেবীর স্বামী মথুরানাথ বিশ্বাস ইস্ট ইন্ডিয়া কোম্পানির তৎকালীন চিফ ইঞ্জিনিয়ার সি বি স্লেওয়ার্টের এস্টেটের জমি থেকে বর্তমান মন্দিরের ভূখণ্ডটি তার চার পুত্রের নামে ক্রয় করেন। মথুরবাবুর মৃত্যুর পর জগদম্বা দেবী পুত্রদের কাছ থেকে দানপত্রের মাধ্যমে সেবাইতরূপে এই জমির উত্তরাধিকারিণী হন। এই জমিতে একটি মন্দির প্রতিষ্ঠা করতে চাইলে রামকৃষ্ণ পরমহংস তার ইচ্ছায় সম্মতি জ্ঞাপন করেন। তারপর অক্লান্ত পরিশ্রম, নিষ্ঠা ও অর্থব্যয়ে নির্মিত এই মন্দিরে দেবীপ্রতিষ্ঠা হয় ১৮৭৫ সালের ১২ এপ্রিল চৈত্রসংক্রান্তির দিন। জমি নির্বাচন, ভিত্তিস্থাপন, মন্দির প্রতিষ্ঠা ও পরে ১৮৮২ সালে উল্টোরথ উপলক্ষে মোট চারবার শ্রীরামকৃষ্ণ এই মন্দিরে আসেন।
জানা যায়, মন্দিরের সিংহদ্বারের উপর একটি সিংহমূর্তির স্থাপনা নিয়ে ব্রিটিশ সরকার মন্দির কর্তৃপক্ষের সঙ্গে আইনি দ্বন্দ্ব্বে জড়িয়ে পড়ে। ব্রিটিশ রাজশক্তির প্রতীক সিংহ তারা নেটিভদের নিজস্ব মন্দিরে সংযোজন মেনে নিতে পারেনি। কিন্তু দীর্ঘ আইনি লড়াইয়ের পর আদালত রায় দিয়েছিলেন, সিংহ বিক্রমের প্রতীকরূপে যে কেউ গ্রহণ করতে পারে।
স্থাপত্য
চাণকের মন্দিরটি বঙ্গীয় স্থাপত্যশৈলীর নবরত্ন মন্দির ধারায় নির্মিত। মূলমন্দিরটি দক্ষিণেশ্বর মন্দিরের আদলে নির্মিত বলে এটি দ্বিতীয় দক্ষিণেশ্বর নামে পরিচিত। দক্ষ শিল্পী না পাওয়ায় দক্ষিণেশ্বর মন্দিরের মতো এখানেও টেরোকোটার অলংকরণ ব্যবহার করা যায়নি। যদিও এই মন্দিরে সুবিন্যস্ত কার্ণিসগুলিতে পঙ্খের কাজ অত্যন্ত সুনিপূণ।
জুম্ম জনগোষ্ঠী
থাম্ব|পার্বত্য চট্টগ্রামের বগা লেকে অবস্থিত খ্রিস্টান গীর্জা। জুম্ম জনগোষ্ঠী বলতে বাংলাদেশের পার্বত্য চট্টগ্রাম এলাকার উপজাতি জনগণকে সামগ্রিকভাবে বোঝানো হয়ে থাকে। এদের মধ্যে রয়েছে চাকমা, মারমা, ত্রিপুরা, তনচংগা, চক, পাংখো, মুরং, বম, লুসাই, খিয়াং, রাখাইন এবং খুমি জনগোষ্ঠীর লোকজন।
জুম ("কৃষক") শব্দটি জুম চাষ শব্দ থেকে আগত। এই শব্দটি মূলত এই অঞ্চলের বাইরের বাসিন্দারা ব্যবহার করে। তাদেরকে পাহাড়ি নামেও ডাকা হয়, যা সাধারণত "পাহাড়ের বাসিন্দা" হিসেবে তাদের নির্দেশ করে।
জুম্মরা তিব্বতী বর্মণ ভাষাভাষীর লোক, যা বাঙ্গালী জাতির দ্বারা ব্যবহৃত বাংলার সাথে সম্পর্কহীন। ধর্মের দিক থেকেও তারা স্বতন্ত্র, যার অধিকাংশ বৌদ্ধ ধর্মাবলম্বী, কিছু হিন্দু এবং কিছু খ্রিস্টান সম্প্রদায়ভুক্ত, এমনকি সামান্য সংখ্যক ধর্মান্তরিত মুসলিমও রয়েছে। এছাড়াও, তাদের মধ্যে কতিপয় ঐতিহ্যবাহী ধর্মীয় বিশ্বাসীও রয়েছে।
কোরি বিসন
কোরি বিসন (জন্ম ১৯ জুন ১৯৯৩) একজন ক্রিকেটার যিনি জার্সির হয়ে খেলেন। ২০১৪ সালে তিনি ২০১৪ আইসিসি বিশ্ব ক্রিকেট লীগ বিভাগ প্রতিযোগিতায় খেলেন। ২০১৫ আইসিসি ওয়ার্ল্ড টি-টোয়েন্টি বাছাই প্রতিযোগিতার জন্য তাকে জার্সির দলে নির্বাচিত করা হয়েছিল এবং লস অ্যাঞ্জেলেসে অনুষ্ঠিত ২০১৬ আইসিসি বিশ্ব ক্রিকেট লীগ চতুর্থ বিভাগের খেলাগুলোও সে খেলে। চতুর্থ বিভাগীয় উক্ত লীগ প্রতিযোগিতায় ২৪২ রান নিয়ে তিনি ছিলেন শীর্ষ রান সংগ্রহকারী
এপ্রিল ২০১৮ এ, মালয়েশিয়ায় ২০১৮ আইসিসি বিশ্ব ক্রিকেট লীগ চতুর্থ বিভাগ প্রতিযোগিতার জন্য তাকে জার্সির দলভূক্ত করা হয়েছিল। আগস্ট ২০১৮ এ, তাকে নেদারল্যান্ডসে অনুষ্ঠিত ২০১৮–১৯ আইসিসি টি২০ বিশ্বকাপ ইউরোপ বাছাইপর্বের প্রতিযোগিতার জন্য জার্সির স্কোয়াডে স্থান দেওয়া হয়েছিল।
মে ২০১৯ সালে তাকে গার্নসি র বিপরীতে ২০১৯ টি২০ ইন্টার-ইনসুলার কাপ প্রতিযোগিতায় দলভূক্ত করা হয়েছিল। তিনি ৩১ মে ২০১৯ তারিখে গার্নসির বিপরীতে জার্সির হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন। একই মাসে গার্নসিতে অনুষ্ঠিত ২০১৮-১৯ আইসিসি টি২০ বিশ্বকাপ ইউরোপ বাছাইপর্ব প্রতিযোগিতার আঞ্চলিক ফাইনালের জন্য তাকে জার্সির স্কোয়াডভুক্ত করা হয়েছিল।
মধ্য বাংলা সাহিত্য
মধ্য বাংলা সাহিত্য হল বাংলা সাহিত্যের ইতিহাসে ১৫ থেকে ১৮ শতকের একটি সময়কাল। ১৩ শতকে বাংলায় তুর্কি মুসলমানদের বিজয়ের পর, স্থানীয় ভাষায় বাংলা সাহিত্যের আকার নিতে শুরু করে। মধ্য বাংলা সাহিত্যের প্রাচীনতম উদাহরণ চণ্ডীদাস চণ্ডীদাসের শ্রীকৃষ্ণ কীর্তন বলে মনে করা হয়।
মধ্য বাংলা সাহিত্যকে তিনটি যুগে বিভক্ত করা হয়েছে, যার নাম প্রাক-চৈতন্য যুগ, চৈতন্য যুগ এবং পরবর্তী মধ্যযুগ।
প্রাক-চৈতন্য যুগে (১৫ শতকে), চণ্ডীদাস এবং বিদ্যাপতির প্রাথমিক বৈষ্ণব কাব্য বা বৈষ্ণব পদাবলী রচিত হয়েছিল, বাংলায় রামায়ণ এবং ভাগবতের প্রথম অনুবাদ করা হয়েছিল এবং মঙ্গলকাব্যের ঐতিহ্য মনসামঙ্গল এবং চণ্ডীমঙ্গলের সাথে বিকাশ লাভ করেছিল।
চৈতন্য যুগে (১৬-১৭ শতক), পরবর্তী বৈষ্ণব কাব্য এবং শ্রীচৈতন্যের হাজিওগ্রাফি বিকাশ লাভ করে। এই সময়ে, বাংলায় মহাভারতের অনুবাদ বৃদ্ধি পায়, এবং মঙ্গলকাব্য ঐতিহ্যের গুরুত্বপূর্ণ বিকাশ দেখা যায়।
পরবর্তী মধ্যযুগে, শাক্ত কাব্য বা শাক্ত পদাবলীর ঐতিহ্য বৃদ্ধি পায়। ভারতচন্দ্র রায়ের অন্নদামঙ্গল রচনার মাধ্যমে মঙ্গলকাব্যের যুগ শেষ হয়। বাউল ঐতিহ্য লালন ফকিরের সাথে একজন বুদ্ধিজীবী আইকন হিসাবে আবির্ভূত হয়। সবচেয়ে গুরুত্বপূর্ণ বিকাশ হল ইস্টার্ন বেঙ্গল ব্যালাডের দ্রুত বৃদ্ধি এবং মুসলিম গজলগুলি এই সময়ের সবচেয়ে গুরুত্বপূর্ণ দিকগুলির মধ্যে রয়েছে, বিশেষ করে আলাওল এবং দৌলত কাজীর মতো কবিদের কাজ।
আরবি ভাষা
আরবি ভাষা (العَرَبِيَّة, আল্-ʿআরাবিয়্যাহ্ বা عَرَبِيّ ʻআরাবি) সেমেটিক ভাষা পরিবারের জীবন্ত সদস্যগুলির মধ্যে বৃহত্তম। এটি একটি কেন্দ্রীয় সেমেটীয় ভাষা। হিব্রু ও আরামীয় ভাষার সাথে এ ভাষার ঘনিষ্ঠ সম্পর্ক আছে। আধুনিক আরবিকে একটি "ম্যাক্রোভাষা" আখ্যা দেয়া হয়; এর ২৭ রকমের উপভাষা ISO 639-3-তে স্বীকৃত।
সমগ্র আরব বিশ্ব জুড়ে এই উপভাষাগুলি প্রচলিত এবং আধুনিক আদর্শ আরবি ইসলামী বিশ্বের সর্বত্র পড়া ও লেখা হয়। আধুনিক আদর্শ আরবি চিরায়ত আরবি থেকে উদ্ভূত। মধ্যযুগে আরবি গণিত, বিজ্ঞান ও দর্শনের প্রধান বাহক ভাষা ছিল। বিশ্বের বহু ভাষা আরবি থেকে শব্দ ধার করেছে।
ইতিহাস
ইসলামের আবির্ভাবের ঠিক আগের যুগে আরব উপদ্বীপে আরবি ভাষার উৎপত্তি ঘটে। প্রাক-ইসলামী আরব কবিরা যে আরবি ভাষা ব্যবহার করতেন, তা ছিল অতি উৎকৃষ্ট মানের। তাদের লেখা কবিতা মূলত মুখে মুখেই প্রচারিত ও সংরক্ষিত হত। আরবি ভাষাতে সহজেই বিজ্ঞান ও শিল্পের প্রয়োজনে নতুন নতুন শব্দ ও পরিভাষা তৈরি করা যেত এবং আজও তা করা যায়। ইসলামের প্রচারকেরা ৭ম শতাব্দীতে আরব উপদ্বীপের সীমানা ছাড়িয়ে এক বিশাল আরব সাম্রাজ্য গড়তে বেরিয়ে পড়েন এবং প্রথমে দামেস্ক ও পরে বাগদাদে তাদের রাজধানী স্থাপন করেন। এসময় ভূমধ্যসাগরের তীরবর্তী এক বিশাল এলাকা জুড়ে আরবি প্রধান প্রশাসনিক ভাষা হিসেবে ব্যবহার করা হত। ভাষাটি বাইজেন্টীয় গ্রিক ভাষা ও ফার্সি ভাষা থেকে ধার নিয়ে এবং নিজস্ব শব্দভাণ্ডার ও ব্যাকরণ পরিবর্তন করে আরও সমৃদ্ধ হয়ে ওঠে।
৯ম ও ১০ম শতকে বাগদাদে এক মহান বুদ্ধিবৃত্তিক আন্দোলন সম্পন্ন হয়। সেসময় বিশ্বের অপরাপর প্রাচীন ভাষা, বিশেষত গ্রিক ভাষার বহু প্রাচীন বৈজ্ঞানিক ও দার্শনিক লেখা আরবিতে অনুবাদ করা হয়। এগুলিতে আবার আরবি চিন্তাবিদেরা নিজস্ব চিন্তা সংযোজন করেন। পরবর্তীতে আরব স্পেনে এই জ্ঞানচর্চাই ইউরোপে মধ্যযুগের অবসান ঘটিয়ে রেনেসাঁসের সূচনা করেছিল। আরবিই ছিল ১১শ শতকে মনুষ্য জ্ঞানভাণ্ডারের বাহক ভাষা এবং এই দৃষ্টিকোণ থেকে প্রাচীন গ্রিক ও লাতিনের উত্তরসূরী। আরব সভ্যতা বলতে কেবল আরব জাতি বা ইসলামকে বোঝায় না; এই ভাষার মহিমা এই যে বিভিন্ন জাতি ও গোষ্ঠীর মানুষকে এটি আকৃষ্ট করেছিল। বিস্তীর্ণ আরব সাম্রাজ্যের নানা জাতের মানুষ আরবি ভাষার ছায়ায় এক বৃহত্তর সমৃদ্ধিশীল আরব সভ্যতার অংশ হিসেবে একতাবদ্ধ হয়েছিল। ৮ম শতক থেকে ১২শ শতক পর্যন্ত সংস্কৃতি, কূটনীতি, বিজ্ঞান ও দর্শনের সার্বজনীন ভাষা ছিল আরবি। ঐ সময়ে যারা আরিস্তোতল পড়তে চাইত, বা চিকিৎসাবৈজ্ঞানিক পরিভাষা ব্যবহার করতে চাইত, বা গাণিতিক সমস্যার সমাধান খুঁজত, বা যেকোন ধরনের বুদ্ধিবৃত্তিক আলোচনায় অংশ নিতে চাইত, তাদের জন্য আরবির জ্ঞান ছিল অপরিহার্য।
সব সেমেটীয় ভাষারই একটি প্রধান বৈশিষ্ট্য হল ব্যঞ্জন দিয়ে গঠিত ধাতুরূপ বা শব্দমূল। সাধারণত তিনটি ব্যঞ্জন নিয়ে একটি মূল গঠিত হয় এবং প্রতিটির একটি মূল অর্থ থাকে। তারপর এই মূলকে বিভিন্নভাবে পরিবর্তন করে (স্বরবর্ণ যোগ করে, উপসর্গ-মধ্যসর্গ-অন্ত্যপ্রত্যয় বসিয়ে) অন্যান্য কাছাকাছি অর্থের শব্দ সৃষ্টি করা হয়। উদাহরণস্বরূপ নেয়া যাক আরবি "সালিম" মূলটি, যার অর্থ নিরাপদ (আরও সঠিকভাবে সালিম মানে সে (পুরুষ) নিরাপদ ছিল।) এখান থেকে আমরা পাই সাল্লাম (সরবরাহ করা), আসলামা (সমর্পণ করা, জমা দেওয়া), ইস্তালামা (গ্রহণ করা), ইস্তাস্তালামা (আত্মসমর্পণ করা), সালামুন (শান্তি), সালামাতুন (নিরাপত্তা) এবং মুসলিমুন (মুসলিম)। এই বৈশিষ্ট্যের কারণে আরবি ভাষার শিক্ষার্থী সহজেই আরবি শব্দভাণ্ডারের জ্ঞান বৃদ্ধি করতে পারেন।
আরবিকে সাধারণত ধ্রুপদী আরবি, আধুনিক লেখ্য আরবি এবং আধুনিক কথ্য বা চলতি আরবি --- এই তিন শ্রেণীতে বিভক্ত করা হয়। ধ্রুপদী আরবি ৬ষ্ঠ শতক থেকে প্রচলিত ও এতেই কুরআন শরীফ লেখা হয়েছে। আল-মুতানাব্বি ও ইবন খালদুন ধ্রুপদী আরবির বিখ্যাত কবি। আধুনিক লেখ্য আরবিতে আধুনিক শব্দ যোগ হয়েছে ও অতি প্রাচীন শব্দগুলি বর্জন করা হয়েছে, কিন্তু এ সত্ত্বেও ধ্রুপদী আরবির সাথে এর পার্থক্য খুব একটা বেশি নয়। আরবি সংবাদপত্র ও আধুনিক সাহিত্য আধুনিক লেখ্য আরবিতেই প্রকাশিত হয়। তাহা হুসাইন ও তাওফিক আল হাকিম আধুনিক লেখ্য আরবির দুই অন্যতম প্রধান লেখক ছিলেন।
লিখন পদ্ধতি
আরবি লিপি ডান থেকে বাম দিকে লেখা হয়। ২৯টি বর্ণ বা হরফের এই লিপিতে কেবল ব্যঞ্জন ও দীর্ঘ স্বরধ্বনি নির্দেশ করা হয়। আরবিতে বড় হাতের ও ছোট হাতের অক্ষর বলে কিছু নেই। আরবি লিপি এক অক্ষরের সাথে আরেক অক্ষর পেঁচিয়ে লেখা হয়। প্রতিটি বর্ণের একাধিক রূপ আছে, যে রূপগুলি বর্ণটি শব্দের শুরুতে, মাঝে, শেষে নাকি আলাদাভাবে অবস্থিত, তার উপর নির্ভর করে। কতগুলি বর্ণ একই মূল রূপের উপর ভিত্তি করে লেখা হয় এবং বিন্দুর সংখ্যা দিয়ে একে অপরের থেকে পৃথক করা হয়।
পুতলিবাই গান্ধী
পুতলিবাই গান্ধী (১৮৪৪ - ১২ জুন ১৮৯১) ছিলেন ভারতের জাতির জনক মহাত্মা গান্ধী র মা এবং প্রাক্তন রাজকোট দেওয়ান করমচাঁদ গান্ধীর কনিষ্ঠা স্ত্রী। পুতলিবাই হিন্দুধর্মের একনিষ্ঠ সেবিকা ছিলেন। তিনি ছিলেন কঠিন ধর্মানুরাগী নারী। তিনি প্রতিদিন উপোস করতেন এবং নিরামিষাশী ছিলেন। ধর্মীয় অনুশাসনে গান্ধী বড় হন। মায়ের কাছ থেকে মহাত্মা গান্ধী ধর্ম সম্পর্কে অনেক কিছু শিখেছিলেন। পুতলিবাই-এর পিত্রালয় ছিল গুজরাটে র জুনাগড় রাজ্যের দাঁতরানা (দন্তরানা) নামে একটি গ্রামে। তিনি করমচাঁদের থেকে বয়সে বাইশ বছরের ছোট ছিলেন। করমচাঁদের চার স্ত্রীর মধ্যে তার তৃতীয় স্ত্রী ছিলেন নিঃসন্তান। প্রথম দুই স্ত্রী কম সময়ের ব্যবধানে মারা যাওয়ার পর করমচাঁদ পুতলিবাইকে বিয়ে করেন। মোহনদাস ছিলেন তার কনিষ্ঠ সন্তান। যাকে তিনি আদর করে মনিয়া বলে ডাকতেন। মহাত্মা গান্ধী তার আত্মজীবনীমূলক বই দ্য স্টোরি অফ মাই এক্সপেরিমেন্টস উইথ ট্রুথ –এ তার মায়ের সম্পর্কে বিশদে লিখেছেন। ব্যারিস্টারি পড়তে ইংল্যান্ডের উদ্দেশ্যে রওনা হওয়ার সময়কালে তার মায়ের মনের অবস্থার কথাও এই বইয়ে রয়েছে। বিদেশ যাওয়ারকালে মা তাকে শপথ করিয়েছিলেন যে তিনি মদ, মাংস হতে বিরত থাকবেন।
গলিয়ারা ইউনিয়ন
গলিয়ারা বাংলাদেশের কুমিল্লা জেলার অন্তর্গত কুমিল্লা সদর দক্ষিণ উপজেলার একটি ইউনিয়ন।
অবস্থান ও সীমানা
কুমিল্লা সদর দক্ষিণ উপজেলার উত্তর-পূর্বাংশে গলিয়ারা ইউনিয়নের অবস্থান। এ ইউনিয়নের দক্ষিণে জোড়কানন পূর্ব ইউনিয়ন ও জোড়কানন পশ্চিম ইউনিয়ন, পশ্চিমে চৌয়ারা ইউনিয়ন, উত্তরে কুমিল্লা আদর্শ সদর উপজেলার জগন্নাথপুর ইউনিয়ন এবং পূর্বে ভারতের ত্রিপুরা প্রদেশ অবস্থিত।
প্রশাসনিক কাঠামো
গলিয়ারা ইউনিয়ন কুমিল্লা সদর দক্ষিণ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা সদর দক্ষিণ থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
রিঙ্গো স্টার
রিচার্ড স্টারকি (জন্ম: ৭ জুলাই ১৯৪০), একজন ইংরেজ সঙ্গীত শিল্পী ও অভিনেতা, যিনি বিশ্বখ্যাত ব্যান্ড দল বিটলস্‌ এর ড্রাম-বাদক রিঙ্গো স্টার নামে খ্যাত।
রবার্ট হেন্ডারসন
রবার্ট হেন্ডারসন (Robert Henderson; জন্ম: ৩০ মার্চ, ১৮৬৫ - মৃত্যু: ২৮ জানুয়ারি, ১৯৩১) দক্ষিণ ওয়েলসের নিউপোর্ট এলাকায় জন্মগ্রহণকারী বিখ্যাত ওয়েলসীয় প্রথম-শ্রেণীর ক্রিকেট তারকা ও আম্পায়ার ছিলেন। ইংরেজ প্রথম-শ্রেণীর কাউন্টি ক্রিকেটে সারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে ধীরগতিসম্পন্ন বোলিং করতেন।
প্রথম-শ্রেণীর ক্রিকেটে অংশগ্রহণ
১৮৮৩ সালে সারের পক্ষে প্রথম-শ্রেণীর ক্রিকেটে অভিষেক ঘটে রবার্ট হেন্ডারসনের। ঐ মৌসুমে একটি বাদে সকল খেলায় অংশ নিয়েছিলেন তিনি। পাঁচ শতাধিক রান সংগ্রহের পাশাপাশি ৩৫ উইকেটও লাভ করেন। তন্মধ্যে, গ্লুচেস্টারশায়ারের বিপক্ষে ৬/১৭ বোলিং পরিসংখ্যান গড়েছিলেন। এ পরিসংখ্যানটি পরবর্তীকালে তার ব্যক্তিগত সেরা বোলিং নৈপুণ্য ছিল। পরবর্তীতে তিনি অসুস্থ হয়ে পড়েন। তাসত্ত্বেও দলের পক্ষে আরও তিনটি মৌসুম পার করে দেন।
১৮৮৭ সালে খেলার জগতে ফিরে আসেন রবার্ট হেন্ডারসন। এ সময়ে তিনি বল হাতে খুব কমই অগ্রসর হতেন। কেবলমাত্র ব্যাটিংয়ে অভিজ্ঞ হিসেবে মাঠে নামতেন। তবে, সারে দলের পক্ষে নিজেকে আর তুলে ধরতে পারেননি। পরের বছর অবশ্য কাউন্টি ক্যাপ লাভ করেন। ১৮৮৯ সালে আবারো পাঁচ শতাধিক প্রথম-শ্রেণীর রান তুলতে সক্ষম হন। এছাড়াও কয়েকটি অর্ধ-শতরানের কাছাকাছি রান পেয়েছিলেন।
১৮৯৩ সালে খুব কমই কাউন্টি দলের পক্ষে অংশগ্রহণ করতে দেখা যায় তাকে। এছাড়াও, তিনি কোন বোলিং করতেন না। তবে, ১৮৯৬ সাল পর্যন্ত মাঝে-মধ্যে খেলার জগতে ফিরে আসতেন।
অর্জনসমূহ
১৮৮৫-৮৬ মৌসুমে ভারত ভ্রমণ করেন। বোম্বেভিত্তিক পার্সি ক্রিকেটারদের কোচের দায়িত্বে ছিলেন। এছাড়াও, ১৮৮৬ সালে পার্সিরা ইংল্যান্ড গমন করলে দলের ভারপ্রাপ্ত কোচের দায়িত্ব পালন করেছিলেন রবার্ট হেন্ডারসন।
ঘরোয়া ক্রিকেটে অসামান্য অবদানের স্বীকৃতিস্বরূপ ১৮৯০ সালে উইজডেন কর্তৃক নয়জন ক্রিকেটারের একজনরূপে বর্ষসেরা ক্রিকেটার হিসেবে মনোনীত হন। ১৮৯১ সালে সমারসেটের বিপক্ষে ১০৬ রানের মনোরম শতরান করেন। এটিই তার খেলোয়াড়ী জীবনের একমাত্র শতরান ছিল। পরের বছর প্লেয়ার্সের সদস্যরূপে জেন্টলম্যানের বিপক্ষে লর্ডসে খেলার জন্য নির্বাচিত হন তিনি।
ব্যক্তিগত জীবন
সর্বমোট তিনবার আম্পায়ার হিসেবে খেলা পরিচালনা করেছেন। সবগুলোই তার খেলোয়াড়ী জীবন চলাকালে সম্পন্ন হয়। তন্মধ্যে, ১৮৯৫ ও ১৮৯৬ সালে জেন্টলম্যান বনাম প্লেয়ার্সের মধ্যকার খেলাগুলো অন্তর্ভুক্ত ছিল।
২৮ জানুয়ারি, ১৯৩১ তারিখে ৬৫ বছর বয়সে সারের ওয়ালিংটন এলাকায় রবার্ট হেন্ডারসনের দেহাবসান ঘটে।
ফারুক আলম
ফারুক আলম (জন্ম ১ মার্চ ১৯৪০- ২৪ মে ২০২০) একজন বাংলাদেশি সিভিল ইঞ্জিনিয়ার, কাঠ প্রযুক্তিবিদ ও বাংলাদেশ অভ্যন্তরীণ নৌ-পরিবহন করপোরেশনের (বিআইডব্লিউটিসি) সাবেক চেয়ারম্যান। তিনি শরীয়তপুর-৩ আসন থেকে জাতীয় পার্টির মনোনয়নে তৃতীয় জাতীয় সংসদের সদস্য হিসেবে দায়িত্ব পালন করেন।
প্রারম্ভিক জীবন
ফারুক আলম ১৯৪০ সালের ১ মার্চ তৎকালীন ব্রিটিশ ভারতের (বর্তমান বাংলাদেশ) শরীয়তপুর জেলার ডামুড্যা উপজেলায় জন্মগ্রহণ করেন। তার পিতার নাম সুলতান আলম হাওলাদার ও মাতার নাম নূর জাহান বেগম। তিনি ঢাকা থেকে তার প্রারম্ভিক শিক্ষা শেষ করে ১৯৫৯ সালে সুইডিশ-পাকিস্তান ইন্সটিটিউট অব টেকনোলজিতে ভর্তি হন এবং ১৯৬৩ সালে সেখান থেকে কাঠ প্রযুক্তিবিদ্যায় কারিগরি শিক্ষাগ্রহণ শেষ করেন। এরপর ১৯৬৬ সালে তিনি সুইডেনের জনকোপিং-এ এরিক ড্যালবার্গ কলেজ অব ইঞ্জিনিয়ারিং-এ ভর্তি হন এবং ১৯৭০ সালে তিনি পুরকৌশল বিষয়ে স্নাতক সম্পন্ন করেন।
কর্মজীবন
ফারুক আলম ১৯৭০ সালে বাংলাদেশ বনশিল্প উন্নয়ন কর্পোরেশনে যোগদানের মাধ্যমে তার কর্মজীবন শুরু করেন এবং ১৯৭৮ সাল পর্যন্ত এর মহাব্যবস্থাপক হিসেবে দায়িত্ব পালন করেন। ১৯৮৬ সালে বাংলাদেশের তৃতীয় জাতীয় সংসদ নির্বাচনে তিনি জাতীয় পার্টির মনোনয়নে শরীয়তপুর-৩ আসন থেকে জাতীয় সংসদ সদস্য নির্বাচিত হন। ১৯৯১ সাল থেকে ১৯৯৪ সাল পর্যন্ত বাংলাদেশ অভ্যন্তরীণ নৌ-পরিবহন করপোরেশনের চেয়ারম্যান হিসেবে দায়িত্ব পালন করেন।
মার্গারেট স্যাঙ্গার
স্যাঙ্গার নিজের লেখনী ও বক্তব্য দ্বারা প্রাথমিকভাবে নিজের বক্তব্য ও চিন্তাধারা প্রচার করেন। তিনি তার রচিত বই "ফ্যামিলি লিমিটেশন" এর জন্য ১৯১৪ সালে কমস্টক এক্ট আইন ভঙের দায়ে অভিযুক্ত হন। ভয় পেয়ে তিনি ব্রিটেনে পালিয়ে যান এবং নিরাপত্তা নিশ্চিত হওয়ার আগ অব্দি সেখানেই অবস্থা করেন। স্যাঙ্গার বেশ কিছু আইনি কেসে অবদান রাখেন যার ফলে মার্কিন যুক্তরাষ্ট্রে জন্ম নিরোধক উপকরণ আইনগত ভাবে স্বীকৃতি পায়। পরিকল্পিত পরিবারের সাথে সম্পৃক্ত থাকার কারণে তিনি প্রায়ই গর্ভপাত বিরোধীদের আক্রমনের শিকার হতেন। যদিও স্যাঙ্গার জন্ম নিরোধক ও গর্ভপাতের মাঝে পার্থক্য করে নিয়ে নিজের কর্মজীবনের বড় সময় গর্ভপাত বিরোধীতা করে এসেছেন। স্যাঙ্গার এখনো যুক্তরাষ্ট্রের জন্ম্প্রদান অধিকার নিয়ে কাজ করায় প্রশংসিত চরিত্র।সুপ্রজননবিদ্যা সমর্থনের জন্য তিনি বিভিন্ন সময় নিন্দিত হন।
প্রাথমিক জীবন
ডান|থাম্ব|১৯১৯ সালে (আনুমানিক) পুত্র গ্রান্ট ও স্টুয়ার্টের সাথে স্যাঙ্গার ১৮৭৯ সালে নিউ ইয়র্কে করনিঙে জন্মগ্রহণ করেন। স্যাঙ্গারের পিতা একজন মুক্তি চিন্তা ধরানার আইরিশ ব্যক্তি- মাইকেল হেনেসি হিগিন্স এবং মা এন পুরসেল হিগিন্স একজন ক্যাথলিক আইরিশ-আমেরিকান। মাইকেল ১৪ বছর বয়সে মার্কিন যুক্তরাষ্ট্রে পাড়ি জমান। ১৫ বছর বয়সেই তিনি সামরিক বাহিনীতে ড্রামবাদক হিসেবে যোগ দিয়ে সিভিল ওয়ারে অংশ নেন। মাইকেল একজন ক্যাথলিক থেকে নাস্তিক হন এবং নারীভোটাধিকার সহ বিনামূল্যে পাব্লিক শিক্ষার জন্য সামাজিক আন্দোলনে অংশ নেন।
স্যাঙ্গারের মাতা এন আয়ারল্যান্ডে জন্মগ্রহণ করেন। তার পরিবার আলুর দূর্ভিক্ষের সময় কানাডায় চলে যায়। ১৮৬৯ সালে এন মাইকেলের সাথে বিবাহবন্ধনে আবদ্ধ হন। ২২ বছরের দাম্পত্য জীবনে এন ১৮ বার গর্ভবতী হন। ৪৯ বছর বয়সে মৃত্যুর আগ পর্যন্ত তিনি ১১ জন জীবিত সন্তানের জন্ম দেন। স্যাঙ্গার এর মাঝে ষষ্ঠ ছিলেন।
সামাজিক কর্মী
১৯১১ সালে একটি অগ্নিদূর্ঘটনায় স্যাঙ্গারের বাড়ি পুড়ে গেলে তিনি পরিবারসহ নিউ ইয়র্ক শহরে চলে আসেন। শহরের পশ্চিমে একটি বস্তিতে সেবিকা হিসেবে কাজ শুরু করেন। মারগারাটের অর্ধাঙ্গ সেসময় স্থপতি হিসেবে একজন রঙ মিস্ত্রী সহ কাজ করতেন। উইলিয়াম স্যাঙ্গারের  বামপন্থী রাজনীতি দ্বারা অনুপ্রাণিত হয়ে মারগারেট প্রথম বিশ্বযুদ্ধ পূর্ববর্তী আধুনিক মননার রাজনীতিতে আগ্রহী হন। নিউ ইয়র্কের সমাজতান্ত্রিক দলের নারী কমিটিতে যোগ দেন। এই দলের অংশ হিসেবে তিনি ১৯১২ সালের লরেন্স টেক্স্টাইল হরতালসহ একাধিক শ্রমিক আন্দোলে যোগ দেন। এরই মাধ্যমে তিনি স্থানীয় বুদ্ধিজীবী, বামপন্থী রাজনীতিবীদ, সমাজকর্মীদের সান্নিধ্যে আসেন। এর মাঝে রয়েছেন  জন রীড, আপটন সিনক্লেয়ার, মাবেল ডজ এবং এমা গোল্ডম্যান।
জন্ম নিরোধক আন্দোলন
১৯১৬ সালের ১৬ই অক্টোবর মারগারেট ব্রাউন্সভিলের কাছে, ব্রুকলিনে একটি পরিবার পরিকল্পনা ক্লিনিক খুলেন।এটিই মার্কিন যুক্তরাষ্ট্রে পরিবার পরিকল্পনা সংক্রান্ত প্রথম কোনো চিকিতসালয়। অবশ্য ক্লিনিক খোলার ৯ দিনের মাথায় মারগারেট স্যাঙ্গার গ্রেফতার হন। জামিন নিয়ে বাড়ি ফিরতে তাকে ৫০০ ডলার জরিমানা দিতে হয়। এসত্ত্বেও ক্লিনিকটিতে স্যাঙ্গার নারীদের সেবা দিয়ে আসছিলেন। দ্বিতীয়বার পুলিশ আসলে মারগারেট স্যাঙ্গার এবং তার বোন, ইথেল বাইর্ন দুইজনই বেআইনিভাবে জন্মনিরোধক বস্তু বিতরনে গ্রেফতার হন। এইবেলা মারগারেট স্যাঙ্গারকে জনসম্মুখে গোলযোগ তৈরির দায়েও অভিযুক্ত করা হয়। ১৯১৭ সালে দুই বোনকে বিচারের আওতায় আনা হয়। ইথেলকে অপরাধী সাব্যস্ত করে ত্রিশ দিনে সশ্রম কারাদণ্ড দেয়া হলে, তিনি সেখানে অনশনে যান। সেখানে তাকে জোর করে খাইয়ে অনশন ভাঙানো হয়। তিনি মার্কিন যুক্তরাষ্ট্রের ইতিহাসে প্রথম কোনো নারী অনশনকারী হিসেবে গণ্য হন। ১০ দিন পর মারগারেট স্যাঙ্গার আদালতে তার বোন ভবিষ্যতে কোন আইন ভাঙবেনা বলে প্রতিশ্রুতি দিলে ইথেল বাইর্নকে ক্ষমা ঘোষণআ করা হয়। অবশ্য মারগারেট তখনও অপরাধী হিসেবেই গ্রেফতার ছিলেন। তাকে দোষ স্বীকার করে ভবিষ্যতে কোনো আইন ভাঙবেন না কথা দেয়ার শর্তে লঘু শাস্তির প্রলোভন দেখানো হলে তিনি জানান, "আজকের এই আইনকে আমি শ্রদ্ধা করতে পারছি না।" এরপরে তাকে ত্রিশ দিনে সশ্রম কারাদণ্ড দেয়া হয়।. ১৯১৮ সালে একটি আপীলের সূত্র ধরে বিচারক ফ্রেডেরিক ই ক্রেইন ডাক্তারের ব্যবস্থাপত্র অনুযায়ী জন্ম্নিরোধক বড়ি বা অন্য সেবা গ্রহণকে আইনগত ভাবে সিদ্ধ ঘোষণা করেন।
মৃত্যু
মারগারেট স্যাঙ্গার ১৯৬৬ সালে আরিজোনার টুসানে হৃদযন্ত্র বিকল হয়ে ৮৬ বছর বয়সে মৃত্যুবরণ করেন। মৃত্যুর এক বছর পর মার্কিন উচ্চ আদালত জনম নিয়ন্ত্রণ পদ্ধতিকে সমগ্র দেশ জুড়ে আইনি স্বীকৃতি পায়। স্যাঙ্গারের মরদেহ নিউ ইয়র্কে সমাহিত করা হয়েছে।
কুররাতুল আইন হায়দার
তিনি ১৯৬৭ সালে পাঝর কি আওয়াজ (ছোটগল্প) এর জন্য উর্দুতে সাহিত্য আকাদেমি পুরস্কার, ১৯৮৯ সালে আখিরে শব কে হুমসফরের জন্য জ্ঞানপীঠ পুরস্কার এবং ১৯৯৪ সালে ভারতের সাহিত্যানুশীলনের জাতীয় একাডেমী সাহিত্য আকাদেমির সর্বোর্চ্চ পুরস্কার সাহিত্য আকাদেমি ফেলোশিপ লাভ করেন। ২০০৫ সালে ভারত সরকার তাকে পদ্মভূষণ পদকে ভূষিত করে।
জীবনী
কুররাতুল আইন হায়দার ১৯২৭ সালের ২০ জানুয়ারি উত্তরপ্রদেশের আলিগড় শহরে জন্মগ্রহণ করেন (যদিও তার পরিবার উত্তরপ্রদেশের নেহতাউর থেকে এসেছে), তিনি অন্যতম উর্দু কথাসাহিত্যিক। বিখ্যাত ইরানি কবি কুরআত-উল-আইন তাহিরিহ (তাহিরা) এর নামানুসারে তাঁর নাম রাখা হয়। কুররাতুল আইন এর আক্ষরিক অর্থ 'চোখের সান্ত্বনা' এবং প্রেমের প্রতিশব্দ হিসাবে এটি ব্যবহৃত হয়। তিনি উর্দু কথাসাহিত্যে একটি স্বতন্ত্র ধারা স্থাপনকারী, তিনি এমন এক সময়ে লিখতে শুরু করেছিলেন যখন উপন্যাস উর্দু সাহিত্যের কাব্যমুখী বিশ্বে একটি গুরুত্বপূর্ণ ধারা হিসাবে গভীর শিকড় স্থাপন করেনি। তিনি এতে একটি নতুন চেতনা স্থাপন করেন এবং এযাবৎ অনাবিষ্কৃত কল্পনাশক্তি এবং চিন্তাধারার তীরভূমির ভাঁজে নিয়ে এসেছেন। তাকে ব্যাপকভাবে উর্দু সাহিত্যের "গৃহকর্ত্রী" হিসাবে শ্রদ্ধা করা হয়।
দিল্লির ইন্দ্রপ্রস্থ কলেজ এবং লখনৌ বিশ্ববিদ্যালয়ের ইসাবেলা থোবার্ন কলেজ থেকে পড়াশোনা শেষ করার পর তিনি ১৯৪৭ সালে পাকিস্তানে চলে আসেন, পরে ১৯৬০ সালে চূড়ান্তভাবে ভারতে ফিরে আসার আগে কিছুকাল ইংল্যান্ডে বসবাস করেন। তিনি দিল্লির নিকটে নয়ডায় চলে আসার আগে প্রায় বিশ বছর বোম্বেতে বসবাস করেন, নয়ডায় তিনি মৃত্যুর আগ পর্যন্ত ছিলেন। তিনি কখনই বিয়ে করেননি।
১৯৪৭ সালে স্বাধীনতার সময় তিনি পরিবারের সদস্যদের সাথে পাকিস্তানে চলে এসেছিলেন, "উভয় দেশের ভিতরে এবং বাইরে লাশের জ্বলন্ত মিছিলের পরিপ্রেক্ষিতে, যেহেতু মুসলমানরা পাকিস্তানে এবং হিন্দুরা ভারতে চলে গিয়েছিল।" ১৯৫৯ সালে তাঁর আগ কা দরিয়া (আগুনের নদী) উপন্যাস প্রকাশিত হলে পাকিস্তানে বিতর্কের সৃষ্টি হয়। প্রকাশের পরপরই তিনি ভারতে ফিরে যাওয়ার সিদ্ধান্ত নিয়েছিলেন, যেখানে তিনি আগে থেকেই ছিলেন। তিনি জীবিকা নির্বাহের জন্য সাংবাদিকতাকে পেশা হিসাবে বেছে নেন তবে ছোট গল্প, সাহিত্যের অনুবাদ এবং উপন্যাস নিয়মিত প্রকাশ করতে থাকেন, এখন যার সংখ্যা প্রায় ত্রিশটি। তিনি ম্যাগাজিন ইম্প্রিন্ট, বোম্বের (১৯৬৪–৬৮) ব্যবস্থাপনা সম্পাদক এবং ইলাস্ট্রেটেড উইকলি অফ ইন্ডিয়া (১৯৬৮–৭৫) এর সম্পাদকীয় মন্ডলীর সদস্য ছিলেন। তাঁর বইগুলি ইংরেজি এবং অন্যান্য ভাষায় অনুদিত হয়েছে।
হায়দার ক্যালিফোর্নিয়া, শিকাগো, উইসকনসিন এবং অ্যারিজোনার বিশ্ববিদ্যালয়েও অতিথি অধ্যাপক হিসাবে কাজ করেছেন। তিনি আলিগড় মুসলিম বিশ্ববিদ্যালয়ের উর্দু বিভাগের অতিথি অধ্যাপক ছিলেন, সেখানে তার বাবা আগে রেজিস্ট্রার ছিলেন। তিনি নয়া দিল্লির জামিয়া মিলিয়া ইসলামিয়ার খান আবদুল গাফফার খান চেয়ার এর এমেরিটাস অধ্যাপক ছিলেন। ১৯৭৯ সালে তিনি আইওয়া বিশ্ববিদ্যালয়ের আন্তর্জাতিক সাহিত্য কার্যক্রমের রেসিডেন্সি ছিলেন।
সাহিত্যকর্ম
তিনি একজন প্রখ্যাত লেখক (তিনি ১১ বছর বয়সে লিখতে শুরু করেছিলেন), তাঁর সাহিত্য রচনায় প্রায় ১২ টি উপন্যাস ও উপন্যাসিকা এবং চারটি ছোট গল্পের সংকলন অন্তর্ভুক্ত রয়েছে। হায়দার ধ্রুপদী সাহিত্যের অনুবাদও উল্লেখযোগ্য পরিমাণে করেছেন। তার নিজস্ব রচনাগুলি ইংরেজি এবং অন্যান্য ভাষায় অনুবাদ করা হয়েছে।
আগ কা দরিয়া (আগুনের নদী) হলো তাঁর সেরা সাহিত্যকর্ম, একটি যুগান্তকারী উপন্যাস যা সময় এবং ইতিহাসের বিস্তৃতি সন্ধান করে। এটি এমন একটি গল্প বলে যা খ্রিস্টপূর্ব চতুর্থ শতাব্দী থেকে ভারত ও পাকিস্তানের স্বাধীনতা-পরবর্তী সময়ে চলে আসে এবং ইতিহাসের অনেক গুরুত্বপূর্ণ যুগকে থামিয়ে দেয়। আগ কা দরিয়া মূলত পাকিস্তানে বিশ্বাসীদের দৃষ্টিকোণ থেকে রচিত একটি উপন্যাস এবং বিশেষত উপন্যাসের চূড়ান্ততার দিকে তাদের যন্ত্রণাকে বিশদভাবে চিত্রিত করে। আমের হুসেন টাইমস লিটারেরি সাপ্লিমেন্টে লিখেন যে উর্দু কথাসাহিত্যে আগ কা দরিয়া (আগুনের নদী) আর ওয়ান হান্ড্রেড ইয়ারস অফ সলিচিউড হলো হিস্পানিক সাহিত্যের। নিউ ডিরেকশনস পাবলিশিংয়ের ২০১৯ এর পুনর্মুদ্রণের জন্য একটি পর্যালোচনাতে, অদিতি শ্রীরাম নিউইয়র্ক টাইমসে লিখেছিলেন যে উপন্যাসটি "২০১৯ সালে যেমনটি প্রাসঙ্গিক, ১৯৫৯ সালে লেখার সময়েও তেমনই প্রাসঙ্গিক ছিল।" দ্য নেশন-এ কামিল আহসান লিখেছেন: "ফায়ার অফ রিভার (আগুনের নদী) উপন্যাসে মৌর্য সাম্রাজ্যের প্রতিষ্ঠাতার (খ্রিস্টপূর্ব ৩২৩ থেকে ১৮৫ পর্যন্ত) দ্বারা পরাজয়ের দ্বারপ্রান্তে নন্দ রাজবংশের মধ্য দিয়ে শুরু করে এবং দেশভাগ-উত্তর হতাশার কাহিনী পর্যন্ত - আধুনিক ভারত, পাকিস্তান এবং বাংলাদেশের ইতিহাসের ২,৫০০ বছরের ইতিহাসের সম্পূর্ণতা ও সমন্বয়-প্রচেষ্টা করেছেন।
তাঁর প্রথম ছোট গল্প বাই-চুহিয়া (লিটল মিস মাউস) শিশুদের ম্যাগাজিন ফুলে প্রকাশিত হয়েছিল এবং উনিশ বছর বয়সে তিনি তাঁর প্রথম উপন্যাস "মায়ারে ভি সনম খানায়ে" রচনা করেছিলেন।
প্রশংসা
আমের হুসেন টাইমস লিটারেরি সাপ্লিমেন্টে লিখেন যে "কুররাতুল আইন হায়দার ভারতের অন্যতম সম্মানিত সাহিত্যিক। ১৯৫০ এর দশকে তিনি যে ধারা চালু করেছিলেন তার অনেকগুলি পরবর্তীকালের লেখকরা অনুসরণ করেছেন, তাদের উচ্চাভিলাষী রচনা ভারতীয় সাহিত্যের অনেক প্রশংসিত হয়েছে।
তাঁর সমসাময়িক মিলান কুণ্ডেরা এবং গাব্রিয়েল গার্সিয়া মার্কেস এর তুলনায় তাঁর সাহিত্য ক্যানভাসের প্রসারতা, তাঁর দর্শন ও সূক্ষ্মদর্শিতা, সময়ের চেয়ে এগিয়ে ছিল।
অমিতাভ ঘোষ লিখেছেন যে "তিনি বিংশ শতাব্দীর অন্যতম গুরুত্বপূর্ণ ভারতীয় কণ্ঠস্বর"
পুরস্কার ও সম্মাননা
তিনি ১৯৮৯ সালে তাঁর আখির-ই-শাব কে হামসফর (রাত্রীর যাত্রীরা) উপন্যাসের জন্য জ্ঞানপীঠ পুরস্কার লাভ করেন । তিনি ১৯৬৭ সালে সাহিত্য আকাদেমি পুরস্কার, ১৯৬৯ সালে সোভিয়েত ভূমি নেহেরু পুরস্কার, ১৯৮৫ সালে গালিব পুরস্কার লাভ করেন। তিনি ১৯৬৭ সালে তাঁর ছোট গল্পের সংকলন পাতঝর কি আওয়াজ (পত্র ঝরার শব্দ) এর জন্য সাহিত্য আকাদেমি পুরস্কার অর্জন করেন।২০০০ সালে দিল্লির উর্দু একাডেমি তাকে বাহাদুর শাহ জাফর পুরস্কার প্রদান করে। ১৯৮৪ সালে ভারত সরকার তাঁকে পদ্মশ্রী খেতাবে ভূষিত করে এবং ২০০৫ সালে উর্দু সাহিত্য ও শিক্ষায় অবদানের জন্য ভারত সরকার তাকে তৃতীয় সর্বোচ্চ বেসামরিক খেতাব পদ্মভূষণ এ ভূষিত করে।
মৃত্যু
দীর্ঘদিন যাবৎ ফুসফুসের অসুস্থতায় ভোগার পর কুররাতুল আইন হায়দার ২০০৭ সালের ২১ আগস্ট ভারতের নয়াদিল্লির নিকটে নয়ডা হাসপাতালে মারা যান। তাকে নয়াদিল্লির জামিয়া মিলিয়া ইসলামিয়া কবরস্থানে দাফন করা হয়।
তাঁর মৃত্যুতে ভারতের রাষ্ট্রপতি ও প্রধানমন্ত্রী এবং তার নিজ রাজ্য উত্তর প্রদেশের মুখ্যমন্ত্রী শোক প্রকাশ করেন ।
সমালোচক
এটি বিশ্বাস করা হয় যে সামাজিক পরিমন্ডলে তার উচ্চ মর্যাদার কারণে তার দৃষ্টিভঙ্গি সম্পর্কে কোনও সমালোচনা প্রকাশিত হয়নি যদিও তিনি ভুলভ্রান্তির ঊর্ধ্বে ছিলেন না। বিশিষ্ট উর্দু ঔপন্যাসিক পাইঘাম আফাকী তাঁর সমাদৃত নিবন্ধ 'আগ কা দরিয়া - চাঁদ সওলাত'-তে উল্লেখ করেছেন যে, কারণ তিনি অল্প বয়সে আগ কা দরিয়া লিখেছিলেন এবং কারণ কারণ দেশভাগের সময় যারা ভারতে ফিরে আসেনি তারা তাকে ঘিরে রেখেছিল যারা দেশান্তর করেনি তাদের দৃষ্টিভঙ্গিকে তিনি প্রশংসা করতে পারেন নি। পাইঘাম আফাকীর এই নিবন্ধের পরে, তিনি প্রকৃতপক্ষে এই জাতীয় বিষয়বস্তু পর্যালোচনা এবং উপন্যাসের ইংরেজি অনুবাদে মুছে ফেলেছিলেন।
অসুর
অসুর (असुर) হল একটি নির্দিষ্ট শ্রেণীর জীব বা শক্তিকামী গোত্র যা হিন্দুধর্মের কল্যাণকামী সত্ত্বা দেবের (সুর নামেও পরিচিত) সঙ্গে অধিক সম্পর্কযুক্ত। পরিভাষাটিক ভাষাগতভাবে ইন্দো-ইরানীয় ও প্রাক-জরাথুস্ট্রবাদী যুগের অহুরের সঙ্গে সম্পর্কিত বলে ধারণা করা হয়।
দেব, যক্ষ (প্রাকৃতিক আত্মা) ও রাক্ষসদের (ভূত, দৈত্য) পাশাপাশি অসুররা হল ভারতীয় পৌরাণিকতার অংশ। হিন্দুধর্মে বহু মহাজাগতিক তত্ত্বে অসুরদেরকে তুলে ধরা হয়।
১৪৯৩
১৪৯৩ গ্রেগরীয় বর্ষপঞ্জির একটি সাধারণ বছর।
নন্দিনী শতপতি
নন্দিনী শতপথী (৯ জুন ১৯৩১ - ৪ আগস্ট ২০০৬) একজন ভারতীয় রাজনীতিবিদ এবং লেখক ছিলেন। তিনি ১৯৭২ সালের জুন থেকে ১৯৭৬ সালের ডিসেম্বর পর্যন্ত ওড়িশার মুখ্যমন্ত্রী ছিলেন।
সৌদি আরবে মৃত্যুদণ্ড
মৃত্যুদণ্ড শাস্তি একটি আইনি; এটির মাধ্যমে সৌদি আরবে শাস্তি দেয়া হয় । দেশটি ২০১৫ সালে কমপক্ষে ১৫৮টি, ২০১৬ সালে কমপক্ষে ১৫৪টি, ২০১৭ সালে কমপক্ষে ১৪৬টি, ২০১৮ সালে ১৪৯টি, ২০১৯ সালে ১৮৪টি মৃত্যুদণ্ড, এবং ২৭টি মৃত্যুদণ্ড কার্যকর করেছে। ২০২০ সালে মাদক-সম্পর্কিত অপরাধের জন্য মৃত্যুদণ্ডের উপর স্থগিতাদেশের কারণে এটি হ্রাস পায়। (অধিকাংশ মৃত্যুদণ্ড স্থগিত হওয়ার আগে এই অপরাধগুলির জন্য পরিচালিত হয়েছিল)।
পদ্ধতি
সৌদি আরবের একটি ফৌজদারি বিচার ব্যবস্থা রয়েছে যা শরিয়তের একটি ফর্মের উপর ভিত্তি করে ইসলামের একটি নির্দিষ্ট রাষ্ট্র-অনুমোদিত ব্যাখ্যাকে প্রতিফলিত করে।
মূল অপরাধ
ডান|থাম্ব| দিরা স্কোয়ার, কেন্দ্রীয় রিয়াদ। স্থানীয়ভাবে "চপ-চপ স্কোয়ার" নামে পরিচিত, এটি জনসাধারণের শিরশ্ছেদের স্থান। সৌদি আইন তাত্ত্বিকভাবে বিভিন্ন অপরাধের জন্য মৃত্যুদণ্ডের অনুমতি দেয়:
বিচার বহির্ভূত মৃত্যুদণ্ড
থাম্ব|সৌদি সাংবাদিক জামাল খাশোগি একজন সাংবাদিক এবং সমালোচক ছিলেন, কিন্তু সৌদি সরকার তাকে হত্যা করেছিল। সৌদি আরব ভিন্নমতাবলম্বীদের সহ্য করে না। তারা এই ধরনের লোকদের উপর শাস্তি আরোপ করতে পারে। ২০১৮ সালে সৌদি-আমেরিকান সাংবাদিক জামাল খাশোগিকে মৃত্যুদণ্ড দেওয়ার জন্যও সৌদি আরব দায়ী। তিনি তুরস্কে সৌদি দূতাবাসে প্রবেশ করার সাথে সাথে একদল সৌদি ঘাতক তুরস্কে এসে পৌঁছায়। তিনি কখনই দূতাবাস থেকে বের হননি।
ইফতেখার
সাঈদানা ইফতেখার আহমেদ শরীফ, তবে প্রায়শই তাকে ইফতেখার নামে ডাকা হয়, (২২ ফেব্রুয়ারি ১৯২০ - ৪ মার্চ ১৯৯৫), ছিলেন একজন ভারতীয় অভিনেতা যিনি প্রধানত হিন্দি চলচ্চিত্রে কাজ করতেন। তিনি বিশেষ করে একজন পুলিশ কর্মকর্তা চরিত্রে অভিনয়রে সুবাদে সুপরিচিত ছিলেন।
ব্যক্তিগত জীবন
ইফতেখার কলকাতার একজন ইহুদি মহিলা হান্নাহ জোসেফকে বিয়ে করেছিলেন, যিনি ইসলাম ধর্মে ধমান্তরিত হয়ে আসার পর নাম পরিবর্তন করে রেহানা আহমেদ রাখেন এবং ২০১৩ সালের ২৭ মে তারিখে মৃত্যুবরণ করেন। এই দম্পতি মৃত্যুকালে ২জন মেয়ে সন্তান রেখে যান।
সোমালিল্যান্ডের ইতিহাস
প্রশান্ত মহাসাগর, আদেন উপসাগর এবং পূর্ব আফ্রিকান স্থলভাগের সীমান্তবর্তী আফ্রিকার পূর্ব শিংয়ের অঞ্চল সোমালিল্যান্ডের ইতিহাস হাজার হাজার বছর আগে মানুষের আবাস থেকে শুরু হয়। এর মধ্যে রয়েছে পুন্টের সভ্যতা, অটোমানস এবং মধ্যপ্রাচ্য এবং ইউরোপের উপনিবেশিক প্রভাবসমূহ।
প্রাগৈতিহাসিক
কমপক্ষে প্যালিওলিথিক থেকে সোমালিল্যান্ডে জনবসতি রয়েছে। প্রস্তর যুগে দোয়ান এবং হারজিজন সংস্কৃতি সমৃদ্ধ হয়েছিল। আফ্রিকার হর্নে দাফন রীতিনীতিগুলির প্রাচীনতম প্রমাণ যা খ্রিস্টপূর্ব চতুর্থ সহস্রাব্দের  সোমালিয়ার কবরস্থান থেকে পাওয়া গেছে। ১৯০৯ সালে আবিষ্কৃত উত্তর দিকে জেলিলো সাইট থেকে পাথরের সরঞ্জামগুলিকে পূর্ব ও পাশ্চাত্যের মধ্যে প্যালিওলিথিকের সময় প্রত্নতাত্ত্বিক সার্বজনীনতার পরিচয়দানকারী গুরুত্বপূর্ণ নিদর্শন হিসাবে  চিহ্নিত করা হয়েছিল ।
ভাষাতত্ত্ববিদদের মতে,প্রথম আফ্রো-এশিয়াটিক-ভাষী জনসংখ্যা আসন্ন নিওলিথিক সময়কালে নীল উপত্যকার পরিবারের প্রস্তাবিত  উরিহিমাত("মূল জন্মভূমি") অথবা নিকট প্রাচ্য থেকে এই অঞ্চলে এসেছিল।   অন্যান্য বিদ্বানরা প্রস্তাব দিয়েছেন যে আফ্রো-এশিয়াটিক পরিবার হর্নের অবস্থানে গড়ে উঠেছে এবং এর ভাষাভাষীরা পরবর্তীকালে সেখান থেকে ছড়িয়ে পড়ে। উত্তর-পশ্চিম সোমালিয়াতে হার্জাইজার উপকণ্ঠে লাস গিল কমপ্লেক্সটি প্রায় ৫০০০ বছর আগের এবং এখানে পাথর চিত্র রয়েছে যা বন্য প্রাণী এবং সজ্জিত গরু উভয়েরই চিত্র তুলে ধরেছে। উত্তর ধাম্বলিন অঞ্চলে অন্যান্য গুহা চিত্র পাওয়া যায়, যা ঘোড়ার পিঠে শিকারীর আবিষ্কৃত প্রথম দিকের একটি চিত্র চিত্রিত করে।  শিলা শিল্পটি   ইথিওপীয়-আরবীয় স্বতন্ত্র শৈলীতে করা ও এর সময়কাল খ্রিস্টপূর্ব ১০০০ থেকে ৩০০০ অবধি ।   অধিকন্তু, উত্তর সোমালিয়ায় লাস খোরি এবং এল আইও শহরগুলির মাঝখানে কারিনেগেইন অবস্থিত। এ স্থানটিতে আসল এবং পৌরাণিক প্রাণীর অসংখ্য গুহা চিত্র রয়েছে । প্রতিটি চিত্রের নীচে একটি শিলালিপি রয়েছে, যা যৌথভাবে প্রায় ২৫০০ বছর পুরানো বলে অনুমান করা হয়েছে।
পানটের ভূমি
বেশিরভাগ বিদ্বানরা হর্ন অফ আফ্রিকা তথা বর্তমান সোমালিল্যান্ড, জিবুতি এবং ইরিত্রিয়ার মধ্যে প্রাচীন পান্টের ভূমিটি সনাক্ত করেছেন। এটি আংশিকভাবে এই তথ্যের  ভিত্তিতে যে পান্টের পণ্যগুলি,যা দির আল-বাহরির রানী হাটসেপসুট এর  মুরালগুলিতে চিত্রিত হয়েছে, ওই অঞ্চলে প্রচুর পরিমাণে পাওয়া গেলেও তবে আরব উপদ্বীপে  খুব কম বা কখনও কখনও একেবারেই পাওয়া যেত না। এই পণ্যগুলিতে স্বর্ণ এবং সুগন্ধযুক্ত রজন যেমন মেরর, এবং আবলুস অন্তর্ভুক্ত; পান্টে চিত্রিত বুনো প্রাণীর মধ্যে জিরাফ, বেবুন, জলহস্তী এবং চিতা রয়েছে। রিচার্ড পানখার্স্ট বলেছেন: “[পান্ট] আরব এবং হর্ন অফ আফ্রিকার উপকূল  অঞ্চলের সাথে চিহ্নিত হয়েছে।পানট থেকে মিশরীয়রা যে নিবন্ধগুলি পেয়েছিল বিশেষত সোনার এবং হাতির দাঁত থেকে সেগুলি বিবেচনা করলে বোঝা যায় যে এগুলির উৎপত্তি মূলত আফ্রিকা থেকে । ... এটি আমাদের নির্দেশ করে যে পান্ট শব্দটি সম্ভবত আরবীয় অঞ্চলের চেয়ে আফ্রিকান অঞ্চলের ক্ষেত্রে বেশি প্রযোজ্য। "।   পানট এর  বাসিন্দারা মিরি, মশলা, স্বর্ণ, আবলুস, সংক্ষিপ্ত শৃঙ্গযুক্ত গবাদি পশু, হাতির দাঁত সংগ্রহ করতে পারতো  যার প্রতি  প্রাচীন মিশরীয়দের লোভ ছিল। পনটে রাজা পরাহা এবং রাণী আতির রাজত্বকালে,প্রাচীন মিশরের ১৮ তম রাজবংশের রানী হাটসেপসুত পান্ট এ অভিযান চালান যা  দেইর এল-বাহারি মন্দিরের ত্রাণগুলিতে লিপিবদ্ধ রয়েছে।
পেরিপ্লাস
ধ্রুপদী যুগে, শহর রাষ্ট্র মালাউ (বার্বেরা) এবং মুন্ডাস ([জিস / হাইস)[মূল মানচিত্র দেখুন] সমৃদ্ধি লাভ করেছিল, এবং মশলা ব্যবসায়ে গভীরভাবে জড়িত ছিল। রোম এবং মিশরীয়দের কাছে গন্ধক এবং ধুনো বিক্রি করে সোমালিল্যান্ড এবং পেন্টল্যান্ড মশলার কেন্দ্র হিসাবে পরিচিত হয়েছিল। মূলত দারুচিনির জন্য তারা খ্যাতি লাভ করে এবং শহরগুলি এ থেকে ধনী হয়। এরিথ্রিয়ান সমুদ্রের পেরিপ্লাস থেকে জানা যায় যে আধুনিক সোমালিয়ার উত্তর সোমালিল্যান্ড এবং পুন্টল্যান্ড অঞ্চলগুলি স্বাধীন ছিল এবং বাণিজ্যের জন্য আকসুমের সাথে প্রতিযোগিতা করত। trade.
প্রাথমিক ইসলামী রাষ্ট্রসমূহ
সপ্তম শতাব্দীতে বর্তমানের ইরিত্রিয়া এবং জিবুতির আফার-অধ্যুষিত অংশগুলিতে ইসলামের প্রবর্তনের সাথে সাথে এই অঞ্চলটি ইথিওপিয়া থেকে বিচ্ছিন্ন একটি রাজনৈতিক চরিত্র গ্রহণ করতে শুরু করে। শেভা(আধুনিক শেভা প্রদেশে পূর্ব ইথিওপিয়ার একটি সেমিটিকভাষী সালতানাত যা মুসলিম আমহারা ও আরগববা সম্পর্কিত  মাহজুমী বংশ দ্বারা শাসিত),ইফাত(আরেকটি সেমিটিকভাষী  সালতানাত যা পূর্ব ইথিওপিয়া বর্তমানের পূর্ব শেভাতে অবস্থিত) এবং আদল ও মোরা(মোরা বর্তমানে ইথিওপিয়ার দক্ষিণ আফার অঞ্চল এ অবস্থিত ছিল এবং আদালের অধীন ছিল। গাদাবুরসি গোত্র, সোমালি এবং ইফাতের হারারি সামন্ত সালতানাত ১২৮৮ খ্রিস্টাব্দের মধ্যে ডাকার এবং পরবর্তীকালে হারার কে কেন্দ্র করে গড়ে উঠেছিলো। পূর্ব ইথিওপিয়া এবং সোমালিল্যান্ডের আদাল অঞ্চলে জেইলাকে  প্রধান বন্দর এবং দ্বিতীয় শহর হিসাবে নির্ধারণ করা হয়েছিল ) নামের তিনটি ইসলামী সালতানাত গড়ে উঠে।
ব্রিটিশ সমালিল্যান্ড
ব্রিটিশ সোমালিল্যান্ড প্রটেক্টরেট প্রথম দিকে ব্রিটিশ ভারত থেকে শাসিত হয়েছিল (যদিও পরবর্তীতে পররাষ্ট্র অফিস এবং উপনিবেশিক অফিস দ্বারা) এবং সুয়েজকে সুরক্ষা সরবরাহকারী জেনারেল বাব-এল-মান্দেব স্ট্রিটের উপর ব্রিটিশ সাম্রাজ্যের নিয়ন্ত্রণ বাড়ানোর ভূমিকা পালন করেছিল এবং লোহিত সাগর এবং আদেন উপসাগর দিয়ে সাম্রাজ্যের গুরুত্বপূর্ণ নৌপথগুলির জন্য সুরক্ষা নিশ্চিত করতো।
ব্রিটিশ কর্তৃপক্ষের বিরুদ্ধে ক্ষোভ বৃদ্ধি পেয়েছিল: ব্রিটেন এই সমৃদ্ধ অঞ্চলকে সমুদ্র উপকূলীয় বাণিজ্য ও কৃষিকাজ থেকে অত্যধিক মুনাফা অর্জন এর উপায় হিসাবে দেখেছিলো।    ১৮৯৯ সালে ধর্মীয় পণ্ডিত মোহাম্মদ আবদুল্লাহ হাসান একটি পবিত্র যুদ্ধ চালানোর জন্য একটি প্রচারণা শুরু করেছিলেন। হাসান ইসলামী বিশ্বাসের মাধ্যমে ঐক্যবদ্ধ একটি সেনা গঠন করেছিলেন এবং  ইথিওপিয়ান, ব্রিটিশ এবং ইতালিয়ান বাহিনীর বিরুদ্ধে লড়ার জন্য দেরভিশ রাষ্ট্র গঠন করেন। প্রথমে প্রচলিত পদ্ধতি নিয়ে কিন্তু ব্রিটিশদের সাথে প্রথম সংঘর্ষের পরে গেরিলা কৌশল অবলম্বন করেন। ব্রিটিশরা তার বিরুদ্ধে চারটি প্রাথমিক অভিযান শুরু করেছিল, শেষটি ১৯০৪ সালে একটি ব্রিটিশদের অনিশ্চিত বিজয় দিয়ে। ১৯০৫ সালে একটি শান্তি চুক্তি সম্পাদিত হয়েছিল এবং এটি তিন বছর স্থায়ী হয়েছিল। ১৯০৯ সালে ব্রিটিশ বাহিনী উপকূলে ফিরে যায়। ১৯১২ সালে তারা সুরক্ষা রক্ষার জন্য একটি উটের কনস্টেবলুলারি উত্থাপন করেন, কিন্তু ডারভিশরা ১৯১৪ সালে এটি ধ্বংস করে দেয়। প্রথম বিশ্বযুদ্ধে নতুন ইথিওপীয় সম্রাট আইয়াসু পঞ্চম তাঁর পূর্বসূরী মেনেলিক দ্বিতীয়ের নীতিকে উল্টে দিয়েছিলেন এবং ডারভিশদের সহায়তা করেছিলেন, তাদের অস্ত্র ও আর্থিক সহায়তা সরবরাহ করেছিলেন। বর্মকার হিসাবে  দার্ভিশ বাহিনীকে সহায়তা করার জন্য জার্মানি একজন মিস্ত্রি এমিল কির্শকে  তালেহ এ পাঠায় ১৯১৬-১৯১৭ সালে, এবং  যে কোনও আঞ্চলিক  লাভকে স্বীকৃতি দেওয়ার প্রতিশ্রুতি দিয়ে ইথিওপিয়াকে ডারভিশদের সহায়তা করার জন্য উৎসাহিত করে।  উসমানীয় সাম্রাজ্য ১৯১৭ সালে হাসানকে একটি চিঠি পাঠিয়ে তাকে সমর্থন করে আশ্বাস দিয়েছিল এবং "সোমালি জাতির আমির" নামকরণ করে। তার ক্ষমতার উচ্চতায় হাসান ৬০০০ সৈন্যের নেতৃত্ব দিয়েছিলেন এবং ১৯১৮ সালের নভেম্বরের মধ্যে সোমালিল্যান্ডে ব্রিটিশ প্রশাসন দার্ভিশ তৎপরতা বন্ধ করার জন্য পুরো বাজেট ব্যয় করছিল। ১৯৪০ সালের ফেব্রুয়ারিতে বিমান বোমা হামলার নেতৃত্বাধীন ব্রিটিশ অভিযানের পরে দার্ভিশ রাজ্যটির পতন ঘটে।
এর পরে কয়েক দশক ধরে বিক্ষিপ্ত বিদ্রোহ ঘটেছিল, তবে উন্নত ব্রিটিশ অবকাঠামোগত ব্যয় এবং নীতিমালা তা অনেকটা হ্রাস করে।
দ্বিতীয় বিশ্বযুদ্ধের পূর্ব আফ্রিকান প্রচারাভিযানের সময় ১৯৪০ সালের আগস্টে ইতালি কর্তৃক এই রক্ষাকারী অঞ্চলটি দখল করা হয়েছিল, কিন্তু ১৯৪১ গ্রীষ্মে ব্রিটিশরা তাকে পুনরায় দখল করেছিল। কিছু ইতালীয় গেরিলা যোদ্ধা (আমিডেও গুইলেট) ১৯৪২ সাল পর্যন্ত স্থায়ী ছিল। সমালিল্যাণ্ড দখল করাই ছিল দ্বিতীয় বিশ্বযুদ্ধে ইতালির একমাত্র বিজয়(জার্মান সহায়তা ছাড়া)।
বিচ্ছিন্নতা
গৃহযুদ্ধের সময় সোমালিয়ায় কেন্দ্রীয় সরকার ভেঙে যাওয়ার পরে ১৯৯১ সালের ১৮ মে, এই অঞ্চলটি স্ব-বর্ণিত সোমালিল্যান্ডের প্রজাতন্ত্র হিসাবে তার স্বাধীনতার ঘোষণা দেয়। তবে, এই অঞ্চলের স্ব-ঘোষিত স্বাধীনতা কোনও দেশ বা আন্তর্জাতিক সংস্থা দ্বারা স্বীকৃত নয়।
মুহাম্মাদ ইবনে ঈসা আত-তিরমিজি
আবু ঈসা মুহাম্মদ ইবনে ঈসা আস-সুলামি আদ-দারির আল-বুগি আত-তিরমিজি (أبو عيسى محمد بن عيسى السلمي الضرير البوغي الترمذي;, Termezī; ৮২৪ – ৮ অক্টোবর ৮৯২), (ইমাম তিরমিজি বলে পরিচিত) ছিলেন পার্সি‌য়ান ইসলামি পণ্ডিত ও হাদিস সংগ্রাহক। তিনি সুনান আল-তিরমিজী হাদিস গ্রন্থের সংকলক। এই গ্রন্থ কুতুব আল-সিত্তাহর অন্যতম এবং এটি সুন্নিদের মধ্যে সম্মানিত। এছাড়াও তিনি শামাইল মুহাম্মাদিয়াহ (শামাইল আত-তিরমিজি নামে পরিচিত) গ্রন্থের রচয়িতা। এটিও একটি হাদিস গ্রন্থ। এতে মুহাম্মদ  এর ব্যক্তি ও চরিত্র সম্পর্কে হাদিস রয়েছে। আত-তিরমিজি একজন দক্ষ আরবি ব্যকরণবিদ ছিলেন। তিনি বসরার চেয়ে কুফার ধারার পক্ষপাতী ছিলেন।